VALGLØFTET 2027

Forslag til vedtak: 
Kommunestyret i xxx slutter opp om Valgløftet 2027 

Saksframstilling
I 2027 er det valg til kommunestyrer og fylkesting. Landets ordførere og lokalpolitiske ledere ser hver dag hva lokaldemokratiet betyr for innbyggerne i Norge. Det er her grunnlaget legges for bærekraftig velferd, inkludering i arbeids- og samfunnsliv, en grønn samfunnsutvikling og reell mulighet til å påvirke beslutninger som angår eget liv. Dette er verdier vi må verne om – og videreutvikle – i en tid med store endringer.
Kommuner og fylkeskommuner står i betydelige omstillinger. Alle må forberede seg på at det blir endringer fremover. Det stiller store krav til folkevalgte. En saklig og respektfull tone i krevende debatter er ekstra viktig i en tid med økt sårbarhet for uønsket påvirkning. Som folkevalgte skal vi bidra til en sann og faktabasert debatt, vise respekt for ulike synspunkter og kommunisere åpent og ærlig med innbyggerne.

Valgløftet 2027
KS styreleder Gunn Marit Helgesen overrakte Valgløftet 2027 til kommunal- og distriktsminister Bjørnar Skjæran på Kommunalpolitisk toppmøte 17. mars i år. Valgløftet er vedtatt av KS Hovedstyre. 
Valgløftet peker på utfordringer med spredning av usann informasjon og forsøk på uønsket påvirkning fra utenlandske aktører. Her kan målet være å skape konflikt og svekke tillit mellom innbyggere og folkevalgte. Slike angrep er vanskelige å avdekke, men høyst reelle. Derfor trenger vi høy bevissthet og robust demokratisk beredskap – også lokalt.
Valgløftet er en forpliktelse for folkevalgte om å gå foran som gode rollemodeller i diskusjoner og debatter og på den måten bidra til å styrke demokratiet. Det handler om å stå sammen om et viktig budskap, slik at demokratiet og den gode debatten vinner fremfor usaklige angrep, hets og trusler. Slik bygges også demokratisk beredskap mot krefter som vil svekke vårt demokrati. 

KS oppfordrer alle kommunestyrer og fylkesting til å behandle Valgløftet 2027 


Vedlegg: Valgløftet 2027

